Selejtesek
2019-10-01 18:00 - 19:30 UTC
(a Független Színház Magyarország előadása)
Egy kórház sürgősségi osztályának kórtermében három fiatal és az őket gondozó nővér orvosra vár. Várakozás közben belelátunk az egészségügyi dolgozók kihívásaiba, a fiatalok eltérő értékrendjébe, erősségeikbe, egészségi állapotukba, és az iránti titkolt vágyaikba, hogy tartozhassanak valahová, illetve hasznosat tehessenek önmagukért és tágabb közösségükért.
Író-rendező: Balogh Rodrigó
dramaturg: Illés Márton,
szereplők: Balázs Barbara, Godó Irén, Godó Katalin, Kovács István
Mozgásrendező: Horváth Gyula Antal,
vizuális munkatárs: Illés Péter

Valcz® Napok / Az Ezeregyéjszaka másnapján
2019-10-02 20:30 - 22:30 UTC | RS9+ Vallai Kert, Rumbach S. u. 10., Budapest, 1075
Valcz® Napok / Az Ezeregyéjszaka másnapján
PSZICHO-DRÁMA
Az alkotók élete nem csak játék és mese. Szeretném Nektek elmesélni életem eddigi legnagyobb bukását. És hol máshol, ha nem az apámról elnevezett Vallai Kertben. A legkülönfélébb alkotókat hoztam össze egy produkcióba. Ez az a próbafolyamat, ahol minden rossz megtörtént, ami megtörténhetett. Ez volt az én Blair Witch Projectem, ahol a fikció és a valóság összeért. Rengeteget tanultam belőle. Ez volt az az előadás is, ami után már nem történhet rosszabb – és ez valahol rendkívül felszabadító érzés. Másfél évvel ezelőtt történt, és még mind a mai napig érzékenyen érint. Kísérletet teszünk arra, hogy elmeséljük, pontosan mi volt. Még próbálni se merem. Fölolvasunk, fölidézünk, fölszabadulunk. Mindezt nagyon óvatosan.
Akik maradtak: Csató Kata, Egger Géza, Elek Ányos, Peer Krisztián, Várnai Balázs és én. Lesz egy moderátor is, a Cserne Klári. Talán még lesznek más meghívott vendégek, akik mesélnek az ő legnagyobb színházi kudarcaikról.

Kövek [VK]
2019-10-05 19:00 - 22:00, 2019-10-18 19:00 - 22:00 (Europe/Budapest) | RS9+ Vallai Kert, Rumbach S. u. 10., Budapest, 1075
Azt gondolnánk, hogy ehhez az előadáshoz, amelyben egy hollywoodi film elevenedik meg, akkora stáb szükséges, hogy be sem fér egy színházba, de éppen az a különlegessége: minden szereplőt két színész kelt életre. Olykor másodpercenként váltva ugranak egyik szerepből a másikba: a filmprimadonnától, a kocsmárosig, a kibírhatatlan filmrendezőtől, a tapasztalt öreg statisztáig, aki mindenkit és mindent túlél.
Marié Jones 1996-ben íródott díjnyertes sikerdarabja, egy hollywoodi filmforgatás kulisszái mögé kalauzol minket, egy Isten háta mögötti írországi kisvárosba, Kerrybe.
Charlie és Jake, két helyi fiatal, bekerülnek a filmbe, mint statiszták, és együtt próbálják meg túlélni a forgatás nehézségeit: a filmsztárok allűrjeit, a kisváros emblematikus „őslakosait”, miközben közösen keresik a kiutat Kerryből, egy jobb életbe. Mindezt úgy, hogy megálmodják a saját – nem hollywoodi – filmjüket.
Charlei Conlon, statiszta – Jászberényi Gábor
Jake Quinn, statiszta – Gulyás Hermann Sándor
Simon, első asszisztens – Jászberényi Gábor
Aisling, második asszisztens – Gulyás Hermann Sándor
Caroline Giovanni, mozisztár – Jászberényi Gábor
Mickey bácsi, statiszta – Gulyás Hermann Sándor
Fin, Sean barátja – Jászberényi Gábor
Sean, Fin barátja – Gulyás Hermann Sándor
Janek Boubek, filmrendező – Jászberényi Gábor
John, beszédtanár – Gulyás Hermann Sándor
Lazlo, testőr – Jászberényi Gábor
Bridget, kocsmárosné – Gulyás Hermann Sándor
Harkin bácsi, Sean apja – Jászberényi Gábor
Kevin, riporter – Gulyás Hermann Sándor

Zöld Szofi [SZ] (18+)
2019-10-05 19:30 - 21:00 (Europe/Budapest) | RS9 Színházterem, Rumbach Sebestyén u. 9., Budapest, 1075
Hogy a tüdőbeteg nagypapa kezelésére összegyűjtsék a pénzt, a Szalai család elhatározza, hogy Nemzeti Dohányboltot nyit. Mindenüket pénzzé teszik, hogy kinyithassanak, ám az üzlet nem váltja be a hozzá fűzött reményeket. Uruguayi nagynénjük tanácsára úgy döntenek, hogy marihuánát fognak árulni a dohányboltban.
Főbb szereplők:
Károly, a nagypapa – PAIZS Miklós
Karesz, Apu – HORVÁTH András
Karcsi, Fiú – SEBŐ Ferenc
Nagymama, Károly felesége – HORVÁTH András
Anyu, Karesz felesége – SEBŐ Ferenc
Uruguay-i nagynéni – PAIZS Miklós
Marcsi, a szomszéd lány – PAIZS Miklós (csak hangban)
Orbán Viktor – SEBŐ Ferenc
Díszlet – FEKETE Anna
Jelmez – GAZDAG Hajnalka
Rendezőasszisztens – BARNA Alexandra
Írta és rendezte: SEBŐ Ferenc

4x100 (a Trainingspot Társulat előadása)
2019-10-07 20:00 - 22:00 UTC
Nagyon nagy dolog, ha van valami, amiben az ember mindenestül el tud veszni. Ami kiteljesíti, amit úgymond nem tud nem csinálni. Van, aki bonsai fákat metsz, van, aki a gyermekét neveli, és van, aki azon kapja magát, hogy időközben gyors lett és valahogy ránőtt az életére az élsportoló szerep. De mi van, ha ez a szerep csak közösségben működik? Mi van, ha a hivatásodat csak egy csapaton belül tudod igazán megélni? S mi van, ha ez a csapat emberileg nem passzol sehogy sem. Függetlenítheti magát valaki a másiktól egy közösen elérendő cél érdekében? Létezik egyáltalán még bármilyen formája az együvé tartozásnak, vagy örök megosztottság, szembenállás és gyűlölködés az osztályrészünk? Aktuális? Nem tud nem az lenni…
Játsszák: Boros Ádám, Buzási Fanni, Jobbágy Kata, Magasi Dalma, Manyasz Erika, Nagy Emese
Rendezőasszisztens: Boznánszky Anna
Rendező: Boda Tibor

Tallér Edina: Egy perccel tovább [VK]
2019-10-08 19:30 - 21:00 (Europe/Budapest) | RS9+ Vallai Kert, Rumbach S. u. 10., Budapest, 1075
A Vallai Péter Kortárs Előadóművészeti Fesztivál – 2015. fődíjasa
Közepén egy kislányka-nagylányka. Érzéseivel, félelmeivel, gyerekkori szörnyeivel kínlódik, fikciójában megjelenik a férfi. Egy személyben mindenki. Mostoha, apa, fuldokló öregember, brutális macsó és zerelmes férfi. Megment vagy rabul ejt? Szeret, nem szeret, szeret, nem szeret…
Az előadás kifejezetten a párkapcsolati nehézségekről, a párválasztás felelősségéről, az együttlét örömeiről-bánatairól , a férfi és a nő örök ellentétének kialakulásáról szól. A problémák kialakulásának okaival, a gyerekkori elfojtásokkal, és ezeknek a jelenre ható fejleményeivel is foglalkozik a darab.
Író: Tallér Edina
Fiú: Jászberényi Gábor
Lány: Kondákor Zsófia
Rendező: Gerner Csaba

Nimfománia [SZ] (18+)
2019-10-08 19:30 - 22:00 (Europe/Budapest) | RS9 Színházterem, Rumbach Sebestyén u. 9., Budapest, 1075
Ütni vagy futni, ha nagy a feszültség, erre vagyunk kódolva – de mi van, ha egy nő ráun a kocogásra? Ha az árnyéka mindig megelőzi? Ha már akkorára nőtt a fájdalom, hogy mások ellen fordul? Elindulunk egy nővel, aki valamit nagyon akar, és nem, és nem, és nem kapja meg. Élvezzük a humort, a lírát, az abszurdot, a szuggesztív helyzeteket. Aztán már csak reménykedünk, hogy fikciót nézünk, nem a valóságot. Pedig megtörtént, valahol a közeli Távol-Keleten – de hát miért is ne történt volna meg? Habkönnyű thriller, road movie a tudatalatti országútján. Őrület, de van benne rendszer. És milyen ismerős az a rendszer…
18 év alatt és első randira nem ajánljuk.
Szereplők: Kovács Olga, Rusznák Adrienn, Timkó János, Dióssi Gábor, Maday Gábor,
Menszátor Héresz Attila
Író: Cziglényi Boglárka, Menszátor Héresz Attila
Mozgás: Kántor Kata
Graffiti: Telek Noémi
Videók: Réz Ági
Rendezőasszisztens: Záhonyi Enikő
Rendező: Menszátor Héresz Attila

Jentl - monomusical [VK]
2019-10-10 19:00 - 21:00 (Europe/Budapest) | RS9+ Vallai Kert, Rumbach S. u. 10., Budapest, 1075
Isaac Bashevis Singer – Michel Legrand – Miklós Tibor: JENTL
Nagy Anikó színművész monomusical előadása
A mű
Jentl, a jesívanövendék egyike a Nobel-díjas amerikai jiddis író, Isaac Bashevis Singer életművét benépesítő, képzelet szülte és a mindennapok mágikus kavalkádjából ellesett, felejthetetlen alakoknak. A történet főhőse, a galíciai zsidó lány úgy érzi, nem arra született, hogy a falusi gazdasszonyok eseménytelen életét élje. A konyhai sürgölődésénél és a piaci locsogásnál sokkalta inkább érdeklik apja tudós könyvei: a Tóra, a Talmud és a kommentárok. Rabbikat megszégyenítő bátorsággal kérdez rá a világot mozgató erőviszonyokra és az embert nyugtalanító miértekre. Éjszakánként apja könyveit bújja, aki dermedten látja, hogy leányában egy írástudó lelke lakozik. Csakhogy a zsidó törvények a házimunkát rendelik sorsául. Mígnem Jentl egyedül marad. Atyja sírja fölött különös terv ver fészket a szívében: legénynek álcázza magát, hogy egy távolabbi tanházban végre közelébe juthasson a férfiak tudományának. A merész terv eleinte fényesen működik: Ánsel álnéven Jentl felvételt nyer egy jó nevű jesívába. Csakhogy minden összezavarodik, amikor belebotlik Avigdorba, a kikosarazott fiatalemberbe. Jentl első látásra belehabarodik az ifjúba, és hogy bosszút álljon Avigdor sérelméért, még arra is rááll, hogy feleségül vegye a fiú eszményképét, Háddászt. Ám a lány ártatlansága az őrületig fokozza Jentl lelkifurdalását, amiért tudásvágyból megszegte a Törvényt. Amikor már minden összefog ellene, bevallja az igazságot Avigdornak, majd nyomtalanul eltűnik a kisvárosból. A történetet évekkel később, New Yorkban meséli el egy este. Magányos, csak a szeretett holtak lelkei lengik körül.
Jentl és mi
Jentl különös históriája megrendítő és örökbecsű történet szerelemről, reményekről és az élet könyörtelenségéről, a törvényszegők sorsszerű magára maradásáról, az emberben lakozó angyalokról, démonokról, mindenekelőtt azonban a megválaszolhatatlan miértekről. Arról, hogy a társadalom törvényeivel való bátor szakítás elkerülhetetlenül magányhoz vezet, és hogy a valóban sorsszerű, nagy szerelmeket az egyedüllét, a tragikus magunkra maradás koronázza.
Előadja: Nagy Anikó, színművész

Magyar Mátrix [SZ]
2019-10-11 19:30 - 22:00 (Europe/Budapest) | RS9 Színházterem, Rumbach Sebestyén u. 9., Budapest, 1075
Az előadás a fiatalok párkeresési gondjaival, a szexuális identitás kérdésével, a virtuális világ és a valóságos élet összeütközésével foglalkozik.
Szokásos garaczilaci – s humorral, iróniával.
Szereplők: Álmosd Phaedra, Kassai László, Kadlót Zsófi, Cseh Fruzsina, Kovács Andrea, Túri Hajnal, Kövesdi László, Nagy Ferenc, Kókai János. Hang: Koleszár Bazil Péter
Felvételről közreműködik: Mérai Kata, Jászberényi Gábor
Írta: Garaczi László
Dramaturg: Lőkös Ildikó
Jelmez: Korpics Mónika
Díszlet: LBN Theatre Bt.
Fény-hang-látvány: Csáki Rita
Technika: Makray Gábor
PR, grafika: Braun Barna
Rendezte: Lábán Kata

Frida Kahlo balladája [SZ]
2019-10-12 17:00 - 18:30 (Europe/Budapest) | RS9 Színházterem, Rumbach Sebestyén u. 9., Budapest, 1075
Frida Kahlo a huszadik század egyik legkülönösebb sorsú festője, legizgalmasabb asszonya, legnagyobb hatású, sajátos, csak rá jellemző utat járó művésze. Egészen a végletekig szabad, független ember (és nő!), aki mindig kész megfizetni az árat döntéseiért és tévedéseiért, s akinek alapvetően két, egymást erőteljesen kiegészítő pólus határozza meg az életét, ezáltal alkotásait is: az élet szomjazó vágya, és a kora gyermekkora óta kísérőjéül szegődő fájdalom. Előadásunk, mely jórészt Frida írásaira, műveire, valamint Lorca-szövegekre épül ennek az egyedi, kivételes életútnak szubjektív hangulatú megragadására tesz kísérletet.
Író: Sediánszky Nóra
Szereplők
Frida Kahlo – Fazakas Júlia
Diego Rivera – Menszátor Héresz Attila
Anya/ Lupe – Záhonyi Enikő
Apa/ Trockij – Dióssi Gábor
Cristi, Frida húga/ Laura, táncosnő – Gyöngy Zsuzsa
Látvány: Réz Ágnes
Mozgás: Kántor Kata
Színpadi változat: Sediánszky Nóra és Menszátor Héresz Attila
Rendezte: Menszátor Héresz Attila

KépMás - Próbálom túlkiabálni magam [VK]
2019-10-13 19:00 - 20:20 (Europe/Budapest) | RS9+ Vallai Kert, Rumbach S. u. 10., Budapest, 1075
Te szeretnél családot? Ditti igen. Szabina nem. Dittiről azt mondják, hogy fura. Szabina azt mondja, hogy különleges szeretne lenni. Szerinted furának jobb lenni vagy átlagosnak?
Szabina és Ditti testvérek, egy családban nőttek fel, mégis nagyon más értékeket tartanak fontosnak és a lehetőségeik is alapvetően különbözőek. Hogyan él meg egy hasonló élethelyzetet egy ép és egy sérült nő? Milyen válaszokat adnak a mai társadalom elvárásaira, milyen szerepeket vesznek fel? Szeretnénk, ha ez az előadás csökkentené a szakadékot ép és sérült között, miközben kísérletet teszünk arra, hogy megfogalmazzuk, mit is jelent ez a két kategória egyáltalán.
Az előadás szövege a játszók személyes történetei alapján jött létre, afféle önvallomások sorozata. Szeretnénk, ha a többségi társadalom nem csak nézné, hanem látná is a más embereket, illetve elfogadná a társadalom egyenértékű tagjaiként. A próbafolyamatról dokumentumfilm is készül.
Az alkotók:
Szereplők: Demeter Orsolya, Kontler Dorottya, Nemcsók Nóra, Terhes Hanna, Tóth Bernát Réka
Rendező: Bakonyvári Krisztina
Rendezőasszisztens, dramaturg: Jozifek Zsófia
Fény: Herman Ruben
A szakmai beszélgetés moderátora: Bakonyvári L. Ágnes

csRSnyés [SZ]
2019-10-14 19:30 - 22:30 (Europe/Budapest) | RS9 Színházterem, Rumbach Sebestyén u. 9., Budapest, 1075
Anton Pavlovics Csehov Cseresznyéskert című műve alapján írta és rendezte: Botos Éva
Veszélyben a csRSnyés, ez a kis összművészeti közösség, ami évtizedek óta jelen van a város kulturális életében. Egy apró ékszerdoboz, ahol még lehet álmokat szőni, kísérletezni, ahol nem elsődleges szempont a profit. Filozofálni vagy cselekedni? Álmodozni vagy pontos üzleti tervet készíteni? Csehov Cseresznyéskert című vígjátékának időben és térben közel hozott adaptációja az RS9 Színházban.
Szereplők:
Firsz: Lábán Katalin
Gajev: Menszátor Héresz Attila
Várja: Csáki Rita
Ánya: Földi Csenge
Ljubova: Botos Éva
Kis Balogh: Mózes András
Prof: Ágoston Péter
Sarolta: Tallián Mariann
Mazsi: Búza Tímea
Gábriel: Károlyi Krisztián
Látvány: Kurucz Nóra

Többszörös orgazmus [SZ] (18+)
2019-10-16 19:30 - 21:00 (Europe/Budapest) | RS9 Színházterem, Rumbach Sebestyén u. 9., Budapest, 1075
A Budapesti Anarchista Színház előadása
A Budapesti Anarchista Színház úgy gondolja, hogy elég színdarab készült már az etikátlan monogám kapcsolatokról, a Többszörös Orgazmus című produkciójával tehát az etikus nem-monogám kapcsolatok lehetőségeit járja körül. A „poliamória” vagyis sokszívűség olyan szexuális szubkultúra, ahol a szerelemnek nem előfeltétele a kizárólagosság, sem szexuális sem érzelmi értelemben. A darab Dossie Easton és Janet Hardy „The Ethical Slut” című kultkönyvén alapul (magyarul Szexbolondok Illemtana címen jelent meg, ) és olyan értékeket állít középpontba, melyek deficitje nem csupán a nemi életünk minőségét ronthatja: becsületesség, önismeret, intimitás, szabadság. Ilyenformán bátran ajánlhatjuk megrögzött monogámoknak is!
SZEREPLŐK:
Bakonyi Alexa, Döbrösi Laura, Vetlényi Lili, Sebő Ferenc, Paizs Miklós, Balogh Orsolya, Szász Dani, Horváth Andris
Jelmez : Dávid Kata
Stylist: Gajárszky Szilvia
Szöveggondozás: Gazdag Péter
Nyersfordítás: Balogh Marcell
Rendezőasszisztens: Lipták Noémi
Rendező : ifj. Sebő Ferenc

Verslábak neccharisnyában [VK]
2019-10-17 20:00 - 21:00 (Europe/Budapest) | RS9+ Vallai Kert, Rumbach S. u. 10., Budapest, 1075
Az E-Mancik Színházi Manufaktúra előadása

Mi van a férfiakkal? Hogy állunk a testünkkel? Az öregedéssel? A gyerekkel? A világgal? Saját magunkkal? Hogy állunk a kérdésekkel? És vannak-e válaszok?
Négy színésznő boncolgatja magát – Tóth Krisztina, Erdős Virág, Falcsik Mari, Rakovszy Zsuzsa, Kiss Judit Ágnes, és sok más, kortárs és XX. századi költőnő versein keresztül – líraian és prózaian, ihletetten és olykor profánul, magas sarokba bújtatott verslábakon billegve…
Ajánljuk ezt az estét minden nőnek, aki szívesen körüljárná a saját problémáit, kételyeit, kérdéseit más aspektusból is, ajánljuk a férfiaknak, akik szeretnének többet tudni a nőkről, ajánljuk mindenkinek, aki szereti a verseket, és azoknak, akik még nem tudják, hogy szeretik őket, és azt is meg merjük ígérni, hogy ezek után fogják.
Összeállították és előadják: Dobra Mária, Sárközi-Nagy Ilona, Szirmai Melinda, Tarr Judit

Végkép [VK]
2019-10-19 19:30 - 21:00 UTC | RS9+ Vallai Kert, Rumbach S. u. 10., Budapest, 1075
“Ott áll. Ugyanott. Olyan gyönyörű és olyan…
Hogy tud ennyi felejtésre ítélt érzés és szenvedély így meglapulni évekig? Ilyen orvul?”
És ki gondolja ezt. A férj? A feleség? Egyikük sem tudja, még azt sem, mit remél jobban erre válaszként legbelül.
Egykor házasok, most utoljára találkoznak. Új élet, új energiák, hátra a múlt kísérteteivel!
Játsszák: Mérai Kata, Bacsa Ildikó, Kathy Zsolt, Kassai László
Zene: Gallai Péter
Díszlet – jelmez: Formiusz
Látványtervező: Braun Barna
Rendezőasszisztens: Csapó Márta Borbála
Írta és rendezte: Csáki Rita
Támogatónk:

ZsófiMarci - 1nő 1férfi [VK]
2019-10-20 19:00 - 20:30 (Europe/Budapest)
Hosszúformátumú improvizáció, két szereplőre, egyszeri és megismételhetetlen:
Zsófi és Marci!

Csak a nevük állandó:
minden más estéről estére, percről percre változik. A helyzetük, viszonyuk – ha egyáltalán van – egymáshoz , a világhoz, ismerőseikhez, barátaikhoz, a környezetükhöz.
Valós idejű improvizáció 60 percben. Hogy ez mit is jelent, kiderül az előadás elején. Egy biztos, hogy minden szó, gesztus, helyzet, érzelem, történet ott és akkor születik meg a színpadon. Semmit nem találunk ki előre, semmit nem beszélünk meg előre, egyszerűen egy addig ismeretlen Zsófi és Marci bőrébe bújunk és az improvizációs technika segítségével, színházi jelleggel elmeséljük az Ő aznapi történetüket. Célunk, hogy elgondolkodtassunk, tükröt tartsunk, mosolyt vagy épp könnyet fakasszunk.

Játszók: Horváth Lilla Melinda (Holly), Horváth-Töreki Gergely (HTG)

Trip [VK]
2019-10-22 19:30 - 21:00 (Europe/Budapest) | RS9+ Vallai Kert, Rumbach S. u. 10., Budapest, 1075
Két pár, egy trip, három epizód. Barátság, függés, féltékenység, bizalom, halogatás, gyermekvállalás, kétely, őszinteség és színlelés, mámor, fájdalom és hittelenség. Repülés a pokolba. Túl tudunk-e lépni az egónkon? A szerelem törékenynek mutatkozik.
Szereplők:
Gábor: Dénes Viktor
Anna: Kadlót Zsófi
Maja: Botos Éva
Tomi: Jászberényi Gábor
Teodóra, Andrea nővér: Álmosd Phaedra
Írta: Baksa Imre
Jelmez: Korpics Móni
Zene: Friedenthal Zoltán
Dramaturg: Duró Gábor
Rendező: Baksa Imre

A Jazz Hercege-Bill Evans életképek- [VK]
2019-10-25 20:00 - 21:00 (Europe/Budapest) | RS9+ Vallai Kert, Rumbach S. u. 10., Budapest, 1075
Bill Evans életképek
(a Kókai János Társulat bemutató előadása)
Bill Evans jazz zongorista élete. Sok zenével, élő zongora játékkal előadva.
szerző: Pruzsinszky Sándor
szereplő – Bill Evans: Kókai János
rendező: Kókai János
video, hang, asszisztens: Molnár-Kovács Éva

Láncra vert szavak (18+) [VK]
2019-10-26 19:30 - 20:30 (Europe/Budapest) | RS9+ Vallai Kert, Rumbach S. u. 10., Budapest, 1075
Egy zárt, veszélyes eszközökkel berendezett térben egy férfi és egy rémült, székhez kötözött nő. A férfi elmondja magáról, hogy sorozatgyilkos és a nő lesz a következő áldozata. Egy esélyt azonban hagy a nőnek: azt javasolja, hogy játszanak szóláncot, s ha a nő nyer, szabadon elmehet. A nő beleegyezik, és ezzel nemcsak a „szavak játéka” kezdődik el, hanem egy testi-lelki küzdelem is. E kegyetlen, olykor bizarr és meglepő fordulatokat hozó „harc” lépésről lépésre tárja fel a szerelem és a szexualitás, a féltékenység és a bosszú feneketlen bugyrait. A katalán Jordi Galcerán pszicho-thrillere magyarországi ősbemutató. Megtekintését szigorúan csak 18 év feletti nézőinknek ajánljuk.
Írta: Jordi Galceran
Fordította: Szandtner Anna
Szereplők:
Laura: Botos Éva
Ramón: Baksa Imre
Dramaturg : Duró Gábor
Jelmez: Korpics Móni
Díszlet: Botos Éva
Rendező: Neptun Brigád
Külön köszönet: Farkas Tamás , Gépész Centrál Kft, Thomas Szőke

Woyzeck [SZ]
2019-10-26 19:30 - 21:00 UTC | RS9 Színházterem, Rumbach Sebestyén u. 9., Budapest, 1075
A Woyzeck valós eseményen alapul: 1821-ben, Lipcsében, Johann Christian Woyzeck borbély több késszúrással megölte barátnőjét – a korabeli közvéleményt évekig lázban tartotta a latolgatás, beszámítható-e vajon Woyzeck. Georg Büchner (1813-1837) mindössze három drámát írt élete 23 éve alatt. Ezek közül utolsó a Woyzeck, amelyen haláláig dolgozott, de már nem volt ideje véglegesíteni a dráma szerkezetét.
A szöveget először 1879-ben adták ki, ám viszonylag csekély visszhangot kiváltva. A darab iránt komolyabb érdeklődés csak az első világháború idején, az annak hatására fellobbanó művészeti élénkülés hatására támadt; akkor méltányolták először eredetiségét, sajátos, félelmetes, és teljesen egyedi nyelvi világát, szinte filmszerű jelenetezési technikáját, és a szereplők átütő, lemeztelenített ábrázolását.
A különös, látomásos szöveg a modern dráma élvonalába emeli a Woyzecket.
Szereplők:
Maday Gábor
Tánczos Adrienn
Bakonyi Alexa
Bánóczi Zoltán
Both András
Dióssi Gábor
Dramaturg: Sediánszky Nóra
Mozgás: Kántor Kata
Rendezőasszisztens: Záhonyi Enikő
Rendező: Menszátor Héresz Attila

Szorgalmas és Rest lány [VK]
2019-10-27 11:00 - 12:00 UTC | RS9+ Vallai Kert, Rumbach S. u. 10., Budapest, 1075
zenés mesejáték
(A Formiusz Színházi Egyesület és az RS9 Színház előadása)
Az RS9 Színházzal koprodukcióban készült előadás óvodás kortól szólítja meg a gyermekeket, akik a két leány vándorútjának aktív résztvevőivé válnak a közös dalolások segítségével és velük azonosulva jutnak el a szívet melengető feloldásig.
Kovács Éva Rebecca feldolgozásában megtartja a népmesei elemeket, használja azok szimbólumait, a rendező Csáki Rita egyszerű, tiszta formában, ötletes díszlet- és kellékhasználattal állítja színpadra a mesét, melynek szereplői karakteresen ábrázolják a két mostohatestvér figuráját.
Az előadás nagy erénye az interaktivitás, a gyermekek közösen énekelnek és verselnek a szereplőkkel, valamint a Mesélő, akiről az előadás végén derül csak ki, hogy ő valójában Tündér, a nézőkhöz intézett kérdéseivel gördíti tovább az eseményeket.
A népmesék mindenkoron aktuális erkölcsi tanulságai finoman, az előadás szövetébe ágyazódva tanítja a kicsiket: a rest lány saját tapasztalatain keresztül jut el a felismerésig, hogy csak akkor várhat jutalmat, ha ő maga is megtanul önzetlenül adni. Aki segít, azt megsegítik, de ki csak kényeskedve átlép a másikon, bizony pórul jár és egyedül marad!
Szereplők: Málnai Zsuzsanna, Kovács Éva Rebecca, Álmosd Phaedra / Tóth-Hartai Laura
dalszövegek: Csáki Rita
zeneszerző: Gallai Péter
díszlet: Kottek E. Péter
rendező: Csáki Rita HSD

Kóda - utóirat két hegedűre [VK]
2019-10-28 19:00 - 20:30 (Europe/Budapest) | RS9+ Vallai Kert, Rumbach S. u. 10., Budapest, 1075
(az Y Csoport előadása)

Ezt a pár sort Neked írom… Mintha le tudnám írni azt a sok mindent, amit akkor nem mondtam el Neked, amit nem mondhattam el Neked. Te pedig szépen odabiggyesztenéd a történetünkhöz, mint egy utolsó tételt, mint egy Kódát a zeneműhöz…
Mikor döntjük el a sorsunk, 6 évesen mikor először kezünkbe adják a hegedűt, 18 évesen mikor felvesznek a Zeneakadémiára, vagy 22 évesen mikor magára hagyjuk a barátnőnket a közös diplomakoncert előtt?
Szabad-e más sorsot választani, mint amire 16 évet áldoztunk fel az életünkből?
El tudunk-e engedni egy Barátot? Meg tudjuk-e érteni, ha ő másképp dönt? Ki tudjuk-e mondani Neki őszintén: “Azt akarom, hogy éld az életed, úgy ahogy Te akarod?”
Előadja: Bognár Anita és Móga Piroska
Dramaturg és díszlettervező: Hankó János
Zenei korrepetitor: Móga Éva
Rendezőasszisztens: Balogh Zsuzsanna
Támogatók: Pro Progressione, RS9 Színház

Csak tenyérnyi vér [VK]
2019-10-29 19:30 - 20:45 (Europe/Budapest) | RS9 Színházterem, Rumbach Sebestyén u. 9., Budapest, 1075
Dosztojevszkij A szelíd asszony című műve nyomán
Hölgyeim és uraim! Ránk hangolódtak? Hogy vannak? Jól vannak? Mindenki itt van? Együtt vannak? Minden elcsendesedett önök körül? Megvan a belső béke? Csak rám figyelnek, ugye? Figyeljenek jól, mert ma is történelmet írunk! Aki nálunk itt, ebben a műsorban fellép, és eddig híres volt, az mostantól még híresebb lesz, ha ismeretlen volt, holnapra már a sarki fűszeres is tudni fogja, ki az illető! És hogy ki az illető? Képzeljenek el egy férjet, aki imádja a feleségét. Egy férj, aki minden nap hajnalban kel, egész nap dolgozik, oszt-szoroz, és minden körülmények között kedves az ügyfelekkel. Két dolog számít az életében: imádott felesége és az üzlet. Az üzlet, ami a szép és nyugodt családi élet záloga. Zálogos.
És van egy lány…Egy szegény, kiszolgáltatott lány, aki menedéket, anyagi biztonságot talál az öregedő zálogház-tulajdonosnál. Mindenki megkapja, amire vágyik, a lány menedéket, a férfi a lányt… Viselkedésük szelíd és udvarias. A vége mégis halál. Csak tenyérnyi vér. Gyilkos és áldozat.
Gyilkos vagy áldozat? Ki ölt meg kit? Hölgyeim és uraim! A döntés ma is az Önök kezében van!
Akkor hát: Showtime!
Az emberi kapcsolatok olyan rétegei, ellentmondásai bontakoznak ki a történetben, melynek kulcskérdése: Tudunk-e szeretni?
Szerző: Tallér Edina. Rendező: Viktor Balázs. Szereplő: Gerner Csaba.

KEAN - a színész vallomása [SZ]
2019-10-31 19:00 - 20:30 (Europe/Budapest) | RS9 Színházterem, Rumbach Sebestyén u. 9., Budapest, 1075
A hosszú élet titkára még nem derült fény. Recept meg különösen nincs rá.
Egy biztos: a hivatástudattal élő emberek sokkal nagyobb érzelmi amplitúdóval ütköznek az élet legkisebb problémáival szemben is.
Talán még jobban érvényes ez az ún. művészi elhivatottsággal élő emberekre, akiknek egyenesen kötelességük az ütközés, a „menny és pokol” közti járatra retúrbérlet váltása, a hivatalok packázásával való rendszeres szemben állás.
Meg lehet-e úszni? Tisztes kort megélni? Vagy a szélsebesen áramló gondolat pusztító hatása ellen nincs mit tenni, csak „meghalni, elszunnyadni, semmi több”?
Raymund Fitzsimons művének felhasználásával átdolgozta, játssza és rendezte: Széles László
Zenéjét szerezte: Gallai Péter
